Вешкайма районĕ

Вешкайма районĕ () — Чĕмпĕр облаçĕн районӗ. Лаптăкĕ — 1435,5 ҫм², облаҫĕн 3,9 % шутланать.

 Тавралăхĕ 
Чĕмпĕр облаçĕн çурçĕр-анăçĕнче вырнаçнă. Административлă тĕпĕ — хула евĕр посёлок Вешкайма. Пурăну вырăнĕсем — 36, рабочи посёлокĕсем — 2 (Чуфарово тата Вешкайма).

 Кун-çулĕ 
Погорелово ялĕ патĕнче 1647 çулта тунă çĕр хурси, тăршшĕ 15 çм, 4 масар тата бронза ĕмĕрĕнчи курган тĕммисем, хулашсем, укçа тата кӳпе тупнă.

Чылай пурăну вырăнĕ XVII ĕмĕрĕн иккĕмĕш пайĕнче никĕсленнĕ. 20 пĕтĕмĕшле пĕлӳ шкулĕ, çав шутра 11 вăтам шкул. Вулавăш — 21, клуб — 29, пульницă — 4.

 Экономика 
Районти промышленность предприятийӗсем: хӑма ҫуракан тата сӗтел-пукан тăвакан «Шарлова леспромхозĕ»; УАО «Вешкайма элеваторĕ»; УАО «Сельхозтехника», УАО «Чăх-чĕп фабрики „Луч“», УАО «„Вешкаймский“ сĕт-çу завочĕ», УАО «Чуфарово арматура завочĕ».

Ял хуçалăхĕнче тĕш тырӑ, çĕр улми çитĕнтереççĕ. Сӗт паракан выльӑх чӗрлӗх усраҫҫӗ, сурăх ӗрчетеҫҫӗ, пахча-ҫимӗҫ туса илеҫҫӗ.

Район ҫӗр айӗнчи пурлăхпа пуян: кунта диатомит (Шарловка, Вешкайма), пурӑ (Бекетово, Канабеево, Карпат) тата опок минералӗсене кӑлараҫҫӗ.

Район витĕр чукун çулпа автомобиль çулĕсем иртеççĕ.

 Халăх йышĕ, район тытăмĕ 
Йышĕ — 25,7 пин çын. Хулара — 41,8 %, ялсенче — 58,2 %. Халăх йышĕпе:
 вырăссем — 85 %,
 мордвасем — 6 %,
 тутарсем — 2 %,
 чăвашсем — 2 %.

34 ял пурăнăвĕсенчен пиллĕкĕшĕнче — мордвасем ытларах, пĕрринче — чăвашсем ытларах пурăнаççĕ.

 Вуламалли 
 Статья на ulianovsk.ru 

 Каçăсем 
 Вешкайма районĕн çĕнĕ хыпарĕсем

Категори:Чĕмпĕр облаçĕ